พอดีรู้สึกปวดหัวแบบตุ๊บๆ ตื้อๆ แต่ไม่ได้ปวดแรงนะคะ แบบรู้สึกว่าตรงขมับเต้นตุ๊บๆ ส่วนใหญ่แล้วมักจะเป็นช่วงที่เดินขึ้นบันได หรือ เจออากาศร้อนๆ ไม่ก็ออกแรงหนักๆค่ะ และก็อีกคำถามค่ะ คือบางทีรู้สึกว่าใจกระตุกด้วยค่ะ แต่แปบเดียว นานๆทีเป็น ไม่ได้เป็นทุกวัน เหมือนกระตุกตุ้บๆแล้วก็หายไป
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นอาการปวดศีรษะแบบที่ เล่ามา น่าจะเป็นอาการปวดศีรษะแบบเทนชั่นนะคะ ซึ่งหากมีอาการปวดสามารถรับประทานยาพาราเซตามอลบรรเทาอาการและพักนะคะ หลีกเลี่ยงสิ่งที่กระตุ้นปวด เช่น อากาศร้อน ความเครียด เป็นต้นส่วนอาการใจสั่น สามารถเกิดจากสาเหตุต่างๆ ได้แก่ การมีไข้ การขาดน้ำ ภาวะซีด ภาวะทางอารมณ์ที่ไม่ปกติ การดื่มชากาแฟแอลกอฮอล์หรือเครื่องดื่มที่มีคาเฟอีน โรคหัวใจบางชนิด. โรคไทรอยด์เป็นพิษ เป็นต้นดังนั้นแนะนำให้พักผ่อนมากขึ้น ดื่มน้ำเปล่าให้เพียงพอ หลีกเลี่ยงการดื่มชากาแฟแอลกอฮอล์และเครื่องดื่มที่มีคาเฟอีนหากอาการไม่ดีขึ้น แนะนำไปพบแพทย์เพื่อตรวจดูอาการนะคะ